
Vă rugăm să publicați următorul anunț în data de 18.09.2026, astfel:


Unitatea Militară 02457 Bucureşti, din Ministerul Apărării Naţionale, organizează concursul pentru ocuparea unui post permanent vacant de execuție de personal civil contractual de Economist specialist IA în microstructura financiar-contabilă.

Pentru a ocupa un post contractual vacant sau temporar vacant candidaţii trebuie să îndeplinească următoarele condiţii generale, conform art. 15 din Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului României nr. 1336 din 28.10.2022, astfel:


a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;


b) cunoaşte limba română, scris şi vorbit; 


c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 


d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 


e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 


f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea (se va completa la sediul unității în momentul depunerii dosarului); 


g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii (se va completa la sediul unității în momentul depunerii dosarului);


h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).       

i) păstrarea confidențialității datelor și informațiilor cu caracter militar.

Condiţiile specifice necesare în vederea participării la concurs şi a ocupării funcţiei contractuale sunt:
a) să fie absolvent de studii universitare, cu diplomă de licență, în domeniul științe economice/ profil economic;

b) nivelul de acces la informaţii clasificate este strict secret, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admisă”;

c) vechime de minim 6 ani și 6 luni în specialitatea studiilor absolvite necesare ocupării postului; 

d) cunoştinţe de operare/programare pe calculator (necesitate şi nivel): Windows, Microsoft Office, Excel, Word, alte programe informatice în funcție de reglementările legale – nivel bun;

e) Abilităţi, calităţi şi aptitudini necesare: gândire analitică, comunicare, onestitate, integritate, proactivitate, muncă în echipă, managementul/administrarea timpului, politețe, inițiativă, motivație, pozitivitate, lucru în condiţii de presiune/stres, spirit de echipă, disciplină, atenție, determinare, modestie, încredere în sine.

 Concursul se va organiza conform calendarului următor:


- depunerea dosarelor: 21.09-02.10.2026 orele 14.00;


- 12.10.2026, începând cu orele 11.00 - proba scrisă;

- 16.10.2026, începând cu orele 10.00 – interviul.

Conform art. 35 din Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului României nr. 1336 din 28.10.2022, pentru înscrierea la concurs candidaţii vor prezenta un dosar plic care va conţine următoarele documente:


a) formular de înscriere la concurs, conform modelului prevăzut la anexa nr. 2 din H.G.R. 1336/2022 (se va completa la sediul unității în momentul depunerii dosarului);


b) copia actului de identitate sau orice alt document care atestă identitatea, potrivit legii, aflate în termen de valabilitate; 


c) copia certificatului de căsătorie sau a altui document prin care s-a realizat schimbarea de nume, după caz;


d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;


e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;


f) certificat de cazier judiciar sau, după caz, extrasul de pe cazierul judiciar; 
            g)certificat de integritate comportamentală;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 


i) curriculum vitae, model comun european;


j) acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admisă” la concurs (cuprins în cadrul formularului de înscriere la concurs). 

Modelul orientativ al adeverinţei menţionate la lit. e) este prevăzut în anexa nr. 3 din H.G.R. 1336/2022.


Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.


Copiile de pe actele prevăzute la lit. b) - e), precum şi copia certificatului de încadrare într-un grad de handicap, după caz, se prezintă însoţite de documentele originale, în vederea verificării și certificării cu menţiunea „conform cu originalul” de către secretarul comisiei de concurs.


Certificatul de cazier judiciar poate fi înlocuit cu o declaraţie pe propria răspundere privind antecedentele penale. În aces caz, candidatul declarat „admis” la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul cazierului judiciar, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Depunerea dosarelor se va face la sediul UM 02457 București, Bld. Iuliu Maniu, nr. 13, sector 6.

Tematica de concurs: 

1. Organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia;

2. Dispoziții generale, principii, reguli și responsabilități bugetare, procesul bugetar, finanțele instituțiilor publice;

3. Norme metodologice privind angajarea, lichidarea, ordonanțarea și plata cheltuielilor bugetare;

4. Execuția bugetului instituțiilor publice;

5. Întocmirea situațiilor financiare privind execuția bugetară;

6. Controlul financiar preventiv; 

7. Întocmirea statelor de plată a drepturilor salariale cuvenite personalului militar și civil și a drepturilor salariale conferite personalului militar și civil, conform legislației in vigoare; 

8. Organizarea și efectuarea inventarierii elementelor de natura activelor, datoriilor și capitalurilor proprii în Ministerul Apărării Naționale.

Bibliografia de concurs:

1) Legea nr. 500/2002 din 11 iulie 2002, privind finanțele publice;

2) Legea nr. 82/1991 din 24 decembrie 1991 – Legea contabilității, republicată;

3) Ordinul ministrului finanțelor publice nr. 1917/2005 din 12 decembrie 2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, (cap. I, cap. II, cap. III, cap. IV, cap. VII);

4) Ordinul ministrului finanțelor publice nr. 1140/2025 din 14 iulie 2025, pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare;

5) Legea-cadru nr. 153/2017 din 28 iunie 2017 privind salarizarea personalului plătit din fonduri publice (cap. I , cap. II , cap. III , Anexa VI);

6) Ordinul nr. 2861/2009 din 09 octombrie 2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;

7) Hotărâre nr. 585/2002 din 13 iunie 2002, privind aprobarea Standardelor naționale de protecție a informațiilor clasificate în România – cap. 1, cap. 2 (secțiunea 1, secțiunea a 3-a, secțiunea a 5-a), cap. 3. 

8) Hotărârea Guvernului nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului;

9) Legea 22/1969 privind angajarea gestionarilor, constituirea de garanții și răspunderea în legătură cu gestionarea bunurilor agenților economici, autorităților sau instituțiilor publice;

10) Ordinul ministrului apărării naționale nr. 25/25.02.2012 pentru aprobarea Instrucțiunilor privind funcțiile de gestionar, constituirea de garanții, răspunderea gestionarilor, predarea-primirea gestiunilor și gestionarea bunurilor în Ministerul Apărării Naționale;

11) Ordinul ministrului finanțelor publice 2634/2015 privind documentele financiar – contabile;

12) Hotărârea Guvernului nr. 1867/2005 privind stabilirea cuantumului și condițiilor de acordare a compensației lunare pentru chirie cadrelor militare în activitate din Ministerul Apărării Naționale, cu modificările și completările ulterioare;

13) Hotărârea Guvernului nr. 1198 din 29.09.2022 privind drepturile de transport, pe teritoriul național, ale personalului din instituțiile de apărare, ordine publică și securitate națională;

14) Ordonanța de urgență a guvernului nr. 158/2005 privind concediile și indemnizațiile de asigurări sociale de sănătate, cu modificările și completările ulterioare;

15) Ordonanţa Guvernului 119/1999 privind controlul intern/managerial şi controlul financiar preventiv, republicată (Cap.I, Cap II -Secțiunea I, Secțiunea a II-a, Secțiunea a V-a); 

16) Ordinul ministrului finanţelor publice 923/2014, pentru aprobarea Normelor metodologice generale referitoare la exercitarea controlului financiar preventive, republicată (Anexa nr. 1, pct A, pct B, Anexa 2- cap.II).
NOTĂ: La actele normative prezentate se vor lua în considerare şi eventualele modificări şi completări ale acestora intervenite până la data concursului. Pe cale de consecinţă, candidaţii vor avea în vedere la studierea actelor normative din bibliografie forma lor actualizată, inclusiv republicările, modificările şi completările ulterioare ale acestora. 

Detaliile organizatorice privind concursul vor fi afișate la sediul unității organizatoare UM 02457 București, bld. Iuliu Maniu, nr. 13, sector 6 ,București, http://defense.ro/.

Date de contact ale secretariatului, la telefon 021.411.31.41, interior 504.
Semnat în original de

